Dokumentum kódszáma: SE-VK-FN-09-01

Kiadó személy neve: Fodor Balázs

Hatályba helyezés dátuma: 2025. január 1.

Verziószám: V01

Adatkezelési tájékoztató

jelentkezők, jelöltek, vizsgázók részére

I. Bevezetés

A Semmelweis Egyetem (a továbbiakban: Adatkezelő) jelen adatkezelési tájékoztatóban eleget téve az európai uniós és a hazai szabályozás rendelkezéseinek, a Semmelweis Országos Egészségügyi és Szociális Vizsgaközpont szakmai és/vagy képesítő vizsgákra történő jelentkezések és azokon való vizsgázói részvétel kapcsán a jelentkezés és a vizsgázóként történő szolgáltatás igénybevétel során megadott személyes adatok kezelésére vonatkozóan az alábbi tájékoztatást nyújtja.

II. Az adatkezelés alapjául szolgáló jogszabályok

1. „A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) (a továbbiakban: GDPR),
2. az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.)
3. a GDPR 29. cikke szerint létrehozott Adatvédelmi Munkacsoport iránymutatásai
4. a Nemzeti Adatvédelmi és Információszabadság Hatóság ajánlásai

III. Alapelvek és fogalmak

Az adatkezelő adatkezelési tevékenységével összefüggő fogalmakat, valamint az adatkezelés alapelveit a GDPR által meghatározottak szerint kell érteni és alkalmazni.

IV. Az Adatkezelő megnevezése, elérhetőségei

Név: Semmelweis Egyetem
Székhely: 1085 Budapest, Üllői út 26.
Postacím: 1428 Budapest, Pf.2.
Adatvédelmi tisztviselő: dr. Trócsányi Sára
E-mail: adatvedelem@semmelweis-univ.hu

V. Az adatkezelés célja

Az adatkezelés célja, hogy a vizsgára jelentkezők, jelöltek, vizsgázók

1. a vizsgán való részvétel céljából egyértelműen azonosíthatóak legyenek,
2. vizsgán való részvétele kapcsán a jogosultsági vizsgálat megtörténhessen,
3. számára a vizsgaközpont által kiadandó oklevelek, bizonyítványok, további eredményközlő és egyéb dokumentumok a megfelelő adattartalommal kerüljenek kiállításra,
4. tájékoztatást kaphassanak az őket érintő folyamatokról,
5. eredménytelen jelentkezésük vagy tanúsítási folyamatban való eredménytelen részvételük esetén ismételt jelentkezés / pótló- vagy javító vizsgán való részvétel lehetőségéről tájékoztatást kaphassanak.

Az adatgyűjtés forrása:

* Papír alapú jelentkezési lap és kapcsolódó jelentkezési dokumentumok (csatolandó dokumentumok – pl.: iskolai bizonyítvány, tanúsítvány, korábbi vizsga törzslapja, kérelmek stb.),
* Elektronikus jelentkezésre szolgáló országos felületen (Vizsgaközponti Rendszer – vizsgakozpont.e-kreta.hu) történő jelentkezéskor a felületen megadott adatok, felületre csatolt dokumentumok.

 VI. Az adatkezelés jogalapja

Az érintett hozzájárulása, valamint az adatkezelő jogos érdeke. Az adatkezeléshez való hozzájárulás önkéntes jellegű.

VII. A kezelt adatok köre

Az adatbázisban az alábbi személyes adatok, vagy azok egy része kerül tárolásra:

* név,
* születési név,
* anyja neve,
* születési hely, idő,
* állampolgárság,
* oktatási azonosító,
* lakcím,
* tartózkodási hely,
* postacím,
* telefonszám,
* e-mail cím,
* letenni kívánt vizsga adatai,
* a vizsgához kapcsolódó képzés és az azt szervező képző adatai,
* releváns esetben számlázási adatok,
* releváns esetben sajátos nevelési igényre vonatkozó adatok.

VIII. Az adatok továbbítása

Az Adatkezelő a regisztráció során megadott személyes adatokat nem továbbítja harmadik országba vagy nemzetközi szervezet részére, azokat csak a jelen Adatkezelési Tájékoztató V. pontjában meghatározott célokra használja fel.

IX. Az adatkezelés időtartama

Az adatkezelési cél megvalósítása érdekében szükségszerű és ésszerű határidőig (a hozzájárulás bármikor visszavonható, a hozzájárulás visszavonása azonban nem érinti a visszavonás előtti adatkezelés jogszerűségét).

X. Az érintettek jogai

Az érintett jogosult tájékoztatást kérni az adatkezelőtől az általa kezelt, az érintettre vonatkozó személyes adatokról, továbbá kérheti az adatok helyesbítését, kiegészítését, az adatkezelés korlátozását és az adatok törlését.